Layangan

**Layangan** inggih punika silih tunggil paplalianan tradisional sané malakar antuk tiing utawi lidi sané katukub sareng plastik utawi kain. Lianan ring punika wénten taler benang sané kaanggén ngulur layangannyané mangda prasida makeber. Yéning sampun masan anginné baret akéh jadma Bali utamannyané sané lanang ngeberang layang-layang. Layangan puniki madué makudang-kudang ara, inggian punika sekadi layangan coték, layangan pecukan, layangan bé-béan, layangan dempi, layangan kedisan, layangan kedis kandik miwah layangan janggan. Cenik kelih, bajang tua makejang demen ngeberang layangan ngantos wénten lomba malayangan sané kalaksanayang nuju sasih sané anginnyané becik nyabran warsa.

Mangkin ring Bali taler kamargiang festival layangan sané akéh kasarengin olih para sekaa trun-truni sané wénten ring banjar sajebag jagat Bali. Festival layangan kalaksanayang ring pasisi mangda ngamolihang genah sané jimbar tur dangan ngamolihang angin ri kala ngeberang layangan.

## Lelintihan
Layangan kapertama kapanggihang ring Asia, yadiastun wit sujatin ipun wantah prasida kacawang. Kawéntenan gegambaran layangan pinih kuna mawit saking lukisan goa aab mésolitik ring Nusa Muna, Sulawesi Kelod Kangin, Indonésia, mapinanggal 9500–9000 warsa SM. Punika nyihnayang soroh layangan sané kaaranin **, sané mangkin kantun kaanggén olih Krama Muna modérn. Layangan puniki ketah kakeberang 7 rahina, sesampun punika kapegatang mangda prasida makeber bébas, manados aturan majeng sang sané sampun padem. Layangan puniki kakardi saking don *kolopé* (ubi alas) antuk layar utama, kulit tiying manados bingkai, miwah serat manas alas sané kapintal manados tali, yadiastun layangan ring aab modérn sampun nganggén tali.

Ring Cina, layangan kanikayang manados panemuan pantatwa Cina abad ka-5 Mozi (taler Mo Di, utawi Mo Ti) miwah Lu Ban (taler Gongshu Ban, utawi Kungshu Phan). Piranti sané becik anggén ngaryanin layangan sampun cumawis rumasuk kain sutra sané kaanggén layar; sutra halus sané kuat tensil tegeh anggén kakeberang; miwah tiing anggén bantang sané kuat miwah ingan. Ring warsa 549 M layangan kertas sampun kakeberang, cutetnyané ring warsa punika layangan kertas kaanggén manados séwala patra. Wewitan Cina kuna miwah abad patengahan ngambarang layangan kaanggén ngukur doh, nguji angin, ngangkat jadma, ngicén cihna, miwah komunikasi ring operasi militér. Layangan Cina pangawit ipun kaloktah marupa datar (tan ngabungkuk) miwah ketah marupa pasegi lantang. Ring untat, layangan tan paikuh kadagingin garis busur anggén negtegang. Layangan kahiasin antuk gegambaran mitologis miwah tokoh kasub; wénten kajangkepin antuk senar miwah empritan anggén ngardi swara musik ri kala ngindang.

Selanturnyané layangan kakenalang ring India, layanangan selanturné marupa layangan laga, sané kauningin antuk patang ring India, layangan puniki kakeberang nyabran warsa ring festival sekadi Makar Sankranti.

Layangan kauningin ring sajebag Polinésia, ngantos ka Selandia Baru, layangan antropomorfik sané malakar antuk kain miwah taru kaanggén ring upacara kaagamaan pinaka aturan majeng para déwata. Tradisi layangan Polinésia kaanggén olih antropolog pinaka jalaran mikolehin gambaran indik pamahbah tradisi "primitif" Asia sané kapercayén wénten sadurungnyané ring Asia.

Ring Éropa kawéntenan layangan kabaos telat, yadiastun spanduk sekadi kasut angin sampun kauningin miwah kaanggén olih jadma Romawi. Carita layangan kapertama kabakta nuju Éropa olih Marco Polo ring panguntating abad ka-13. Konrad Kyeser nganikayang layangan naga ring *[[Bellifortis]]* wénten sawatara duk 1400 Maséhi. Yadiastun layangan ring pamahbah masa punika tuah kadadosang kasenengan kémanten, ring abad ka-18 miwah ka-19 sampun kaanggén panelitian ilmiah.

Ring 1752, Benjamin Franklin ngawedar silih tunggil indik ékspérimén layangan malarapan antuk ngabuktiyang pinaka tatit hawanan olih listrik.

Layanagn taler dados piranti sané dahat mautama ring panelitian Wright masemeton, inggian punika ri kala dané ngembangang pesawat kapertama ring ungkur warsa 1800-an. Makudang désain matiosan saking layangan makta manusa sampun kakembangang. Période saking 1860 nganti sawatara 1910 manados "aab kaamasan layangan ring Éropa".

Ring abad ka-20, akéh désain layangan anyar sané kalimbakang. Puniki rumasuk layangan tan paikuh Eddy, layangan tétrahedral, kampid Rogallo, layangan kereta luncur, parapoil, miwah wasa layangan.

## Cingak taler
* Makorot

## Galéri

Berkas:Yokaichi01.jpg|Festival Layangan Raksasa Yokaichi kaadegang saban sasih Juli ring Higashiomi, Shiga, Jepang.
Berkas:Kitesflying.jpg|Makudang-kudang soroh layangan makeber
Berkas:Lachender Drachen in Sternform.JPG|Layangan mawentuk bintang ring baduur padang rumput kelod Hockenheim.
Berkas:Fier Drake (1634 kite woodcut).png|Cetakan ukiran kayu layang-layang saking pustaka John Bate warsa 1635 * [[The Mysteries of Nature and Art]] * ring dija layangan punika mamurda * How to make fire Drakes *
Berkas:Kite Flying by Suzuki Harunobu (鈴木 春信).jpg|*Kite Flying* olih Suzuki Harunobu, 1766 (Metropolitan Museum of Art)
Berkas:Image taken from page 64 of 'Travels in India, including Sinde and the Punjab; ... translated from the German, by H. E. Lloyd' (11024411234).jpg|Panggawe layangan saking India, gambar saking * Plesiran ring India, ru masuk Sinde miwah Punjab* olih H.E.Lloyd, 1845
Berkas:Kinderspiele 1828 Drachensteigen.jpg|Pianak muani ngberang layangan. Ukiran katerbitang ring Jerman warsa 1828 olih Johann Michael Voltz
Berkas:Chinese dragon kite (Berkeley, California - 2000).jpg|Layangan naga Tiongkok lantangne luwih tekén satus batis sané makeber ring festival layang-layang Berkeley, California warsa 2000
Berkas:Morro Bay Kite Festival, 26 April 2014.jpg|Festival Layangan Morro Bay, California 2014
Berkas:Malaysiakite.jpg|Ngae layangan tradisional *Wau jala budi* ring Malaysia. Rangka tiing katekep sareng kertas biasa miwah kahias makudang-kudang lapis kertas mawentuk miwah foil.
Berkas:Balinese Kites 5.jpg|Makudang layangan Bali kapajang ring arep toko ring Ubud, Bali, Indonésia
Berkas:Kite shop in Lucknow.jpg|Toko layangan ring Lucknow, India
Berkas:Japanese kites.jpg|Layangan tradisional Jepang
Berkas:Layangan-Tradsional-Bali-FIx 01.png|layangan Bébéan, Pecukan miwah janggan
Berkas:Layangan-Tradsional-Bali-FIx 02.jpg|Layangan Sikep,Sesapi miwah Celepuk


## Suratan

### Pranala jaba
* Babad Ageng Layangan par Aerohistory
* Layangan ring makudang negara 
* Lelintihan indik layangan
* Penggambaran layang-layang terbang paling awal dalam literatur Eropa dalam panorama Ternate (Maluku) 1600.
* Matematika dan prinsip aeronautika layang-layang.
* Kitecraft dan Turnamen Layang-layang (1914)—E-book domain publik gratis
* Museum layangan ring India
* 
* ''Eyes on Brazil''
* subvision.net
* home.zonnet.nl 
* Laporan indik museum layangan ring Jakarta